ĨCUNJĨ
THOMA ngathĩti o yothe. Wĩrorere TV, kana ũthikĩrĩrie kameme. Kũrĩ na ũhoro mũingĩ mũno wĩgiĩ ũkora, mbaara na wĩki naĩ! Ta wĩcirie ũhoro wa mathĩna maku wee mwene. No gũkorũo ndwari kana gĩkuũ kĩa mũndũ wendete nĩkĩragwĩkĩra kĩeha kĩnene. Wahota kũigua o ta mũthuri waarĩ mũthingu, Ayubu, ũrĩa woigire atĩ nĩ ‘aiyũirũo nĩ mĩnyamaro.’—Ayubu 10:15, New World Translation.
Ta wĩyũrie:
Bibilia nĩ ĩheanaga macokio ma gũtũma ũiganire ma ciũria icio
“Nake nĩekũmagiria maithori mothe mathire maitho mao; nakĩo gĩkuũ gĩtirĩ hingo gĩgacoka kũgĩa, o na gũtirĩ hingo gũgacoka kũgĩa na kĩeha, kana kĩrĩro, kana ruo.”—Kũguũrĩrio 21:4
“Mũndũ ũrĩa ũthuaga agacimbicaga o ta thwariga.”—Isaia 35:6
“Maitho ma atumumu nĩmakahingũrũo.”—Isaia 35:5
“Arĩa othe marĩ thĩinĩ wa mbĩrĩra . . . [nĩmakoima] kuo.”—Johana 5:28, 29
“Mũndũ ũrĩa ũtũũraga bũrũri ũcio ndarĩ hingo agacoka kuuga ũũ: Ndĩ mũrũaru.”—Isaia 33:24
“Bũrũri ũrogĩaga na bũthi wa ngano.”—Thaburi 72:16
Ndũkahiũhe gũtua atĩ maũndũ macio magwetetwo no iroto tu. Ngai nĩeranĩire atĩ nĩekũrehe maũndũ macio, na Bibilia nĩ ĩtarĩirie ũrĩa arĩka ũguo.
No Bibilia ĩna ũguni ũngĩ mũingĩ. Nĩ ĩheanaga ũrĩa ũngĩka nĩguo ũkenere ũtũũro wĩ na umithio o na rĩu. Ta wĩcirie hanini ũhoro wa mĩtangĩko na mathĩna maku. Hihi nĩ ma mbeca, ma famĩlĩ, ndwari, kana gĩkuũ kĩa mũndũ wendete. Bibilia no ĩgũteithie kũhiũrania na mathĩna o na rĩu, na no ĩkũhoorerie ngoro na macokio ma ciuria ta ici:
Gũtuĩka atĩ nĩ ũrathoma ibuku rĩrĩ kũronania atĩ no wende kũmenya ũrĩa Bibilia ĩrutanaga. Ibuku rĩrĩ nĩ rĩgũgũteithĩrĩria. Nĩ ũkuona atĩ o kĩbungo kĩrĩ na kĩũria mũhuro wa karatathi. Andũ milioni nyingĩ nĩmakenagĩra kũhũthĩra njĩra ya ciũria-na-macokio rĩrĩa mararĩrĩria Bibilia na Aira a Jehova. Tũkwĩhoka o nawe nĩũgũkenera njĩra ĩo. Ngai arokũrathima ũgĩkenera kuoya ikinya rĩu rĩa gũgũcanjamũra na gũtũma ũiganĩre rĩa kwĩruta ũrĩa Bibilia ĩrutanaga kũna!
BIBILIA ĩna mabuku na marũa 66. O ibuku rĩna mĩrango na mĩhari nĩgetha rĩthomeke na njĩra hũthũ. Rĩrĩa maandĩko monanĩtio thĩinĩ wa ibuku rĩrĩ, namba ĩrĩa ĩrũmĩrĩire rĩĩtwa rĩa ibuku yonanagia mũrango wa ibuku kana wa marũa, nayo ya keerĩ yonanagia mũhari. Kwa ngerekano, “2 Timotheo 3:16” nĩ marũa ma kerĩ kũrĩ Timotheo, mũrango wa 3, mũhari wa 16.
Waguũria na ũthome maandĩko marĩa monanĩtio ibuku-inĩ rĩrĩ nĩũkũmenya na ihenya kũhũthĩra Bibilia. Ningĩ-rĩ, githĩ to wambĩrĩrie mũtaratara wa gũthoma Bibilia o mũthenya? Ũngĩthoma mĩrango ĩtatũ nginya ĩtano o mũthenya-rĩ, no ũrĩkie gũthoma Bibilia yothe na mwaka ũmwe.
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn